ΑΠΟΦΑΣΗ αριθ. 2495/78/ΕΚΑΧ ΤΗΣ ΕΠΙΤΡΟΠΗΣ της 20ής Οκτωβρίου 1978 περί τροποποιήσεως της αποφάσεως αριθ. 25-67 της 22ας Ιουνίου 1967 «περί θεσπίσεως κανονισμού εφαρμογής του άρθρου 66 παράγραφος 3 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος "περί εξαιρέσεως από την υποχρέωση προηγουμένης αδείας"» (1) - (1) Το κείμενο της αποφάσεως αριθ. 25-67, όπως τροποποιήθηκε από την παρούσα απόφαση, δημοσιεύεται στην Επίσημη Εφημερίδα αριθ. Α 255 της 27ης Οκτωβρίου 1978, σ. 2.

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής κοινότητος Ανθρακος και Χάλυβος, και ιδίως τα άρθρα 47, 66 και 80,

τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 9,

την απόφαση αριθ. 25-67 της 22ας Ιουνίου 1967 περί θεσπίσεως κανονισμού εφαρμογής του άρθρου 66 παράγραφος 3 της συνθήκης «περί εξαιρέσεως από την υποχρέωση προηγούμενης αδείας» (2),

(2) ΕΕ αριθ. 154 της 14.7.1967, σ. 11.

Μετά σύμφωνη γνώμη του Συμβουλίου,

Εκτιμώντας:

ότι, με την απόφαση αριθ. 25-67, η Ανωτάτη Αρχή, σύμφωνα με το άρθρο 66 παράγραφος 3, έχει εξαιρέσει της υποχρεώσεως προηγουμένης αδείας ορισμένες κατηγορίες πράξεων οι οποίες, λόγω σπουδαιότητος των στοιχείων του ενεργητικού ή των επιχειρήσεων που επηρεάζουν οι ενέργειες αυτές και λόγω φύσεως της συγκεντρώσεως που πραγματοποιούν, πληρούν τις προϋποθέσεις που απαιτούνται από το άρθρο 66 παράγραφος 2·

ότι η πείρα έδειξε ότι η απόφαση αριθ. 25-67 πρέπει να προσαρμοσθεί στις αλλαγές που μεσολάβησαν στον όγκο της παραγωγής, στην οικονομική δομή, στις συνθήκες της αγοράς και του ανταγωνισμού, ιδιαίτερα σε ό,τι αφορά τους ποσοτικούς περιορισμούς·

ότι η παραγωγή μεταλλεύματος που έχει υποστεί προηγουμένως αναγωγή αποκτά μία ολοένα αυξανομένη σημασία και ότι φαίνεται, συνεπώς, πρόσφορο να καθορισθεί για αυτή την κατηγορία των προϊόντων ένα κατάλληλο όριο·

ότι προέκυψε επίσης ότι και τα σιδηροκράματα και οι άλλοι χυτοσίδηροι, λόγω των ιδιαιτέρων χαρακτηριστικών που τα διακρίνουν από τους χυτοσιδήρους τους κατάλληλους προς παραγωγή χάλυβος, πρέπει να αποτελέσουν μία aut|molg κατηγορία με κατάλληλο όριο εξαιρέσεως·

ότι, σε περίπτωση συγκεντρώσεων επιχειρήσεων παραγωγής άνθρακος και χάλυβος και επιχειρήσεων που δεν υπάγονται στη συνθήκη, πρέπει να λαμβάνεται υπόψη η προνομιακή θέση που μπορούν να δώσουν οι επιχειρήσεις αυτές στις κοινοτικές επιχειρήσεις εξασφαλίζοντας τη διάθεση της παραγωγής τους· ότι στις συγκεντρώσεις μεταξύ παραγωγών χάλυβος και επιχειρήσεων που καταναλίσκουν ολίγο χάλυβα σαν πρώτη ύλη, συχνά η ετήσια κατανάλωση των σχετικών επιχειρήσεων υπερβαίνει, προ της συγκεντρώσεως, το 50% της παραγωγής των, σε ομάδες προϊόντων που δεν αφορούν τη συγκέντρωση· ότι, κατά συνέπεια, στις περισσότερες περιπτώσεις δεν εφαρμοζόταν η εξαίρεση της υποχρεώσεως προηγουμένης αδείας σύμφωνα με τα κριτήρια του άρθρου 3 της αποφάσεως 25-67· ότι πρέπει να εκτιμηθεί η σημασία των συμπληρωματικών τρόπων διαθέσεως προϊόντων τους οποίους οι επιχειρήσεις παραγωγής μπορούν να εξασφαλίζουν με τη συγκέντρωση σε συνάρτηση προς την κατανάλωση χάλυβος των επιχειρήσεων που δεν υπάγονται στη συνθήκη· ότι πρέπει, εντούτοις, να εξαιρεθούν της προηγουμένης αδείας οι συγκεντρώσεις που εξασφαλίζουν στις κοινοτικές επιχειρήσεις συμπληρωματικούς τρόπους διαθέσεως της παραγωγής τους που είναι αμελητέοι και δεν έχουν επιπτώσεις στον ανταγωνισμό·

ότι η κάμψη της αγοράς άνθρακος για οικιακή χρήση και ο κατακερματισμός του χονδρικού εμπορίου σε ορισμένα Κράτη μέλη δικαιολογεί την εισαγωγή εξαιρέσεως των συγκεντρώσεων των επιχειρήσεων διανομής με άλλες επιχειρήσεις διανομής μικρής σημασίας· ότι πρέπει, εντούτοις, να περιορισθεί χρονικά ο αριθμός των εξαιρουμένων συγκεντρώσεων·

ότι η εξέλιξη των διαρθρώσεων του εμπορίου χάλυβος στο εσωτερικό της Κοινότητος δικαιολογεί άνοδο των ορίων που προβλέπονται για τις συγκεντρώσεις μεταξύ επιχειρήσεων διανομής·

ότι για τον παλαιοσίδηρο είναι αναγκαίο να ανέλθουν τα όρια πωλήσεως και να περιορισθεί χρονικά ο αριθμός των εξαιρουμένων συγκεντρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Αρθρο 1

Η απόφαση αριθ. 25-67 τροποποιείται ως εξής:

1. Το κείμενο των περιπτώσεων στ) και επόμενα του άρθρου 1 παράγραφος 1 αντικαθίσταται από το ακόλουθο κείμενο:

«στ) Μετάλλευμα που έχει υποστεί προηγουμένως αναγωγή // 400 000 τόν.

ζ) Χυτοσίδηρος κατάλληλος προς αναγωγή χάλυβος // 4 000 000 τόν.

η) Αλλοι χυτοσίδηροι και σιδηροκράματα // 250 000 τόν.

θ) Ακατέργαστος χάλυψ (συνήθης χάλυψ = πλινθώματα, ημιπροϊόντα και ρευστός χάλυψ) // 5 000 000 τόν.

ι) Ειδικοί χάλυβες υπό μορφή κραμάτων και μη (πλινθώματα, ημιπροϊόντα και ρευστός χάλυψ) // 500 000 τόν.

ια) Ελασματοποιηθέντα κατειργασμένα και τελικά προϊόντα // 4 000 000 τόν.»

2. Το κείμενο του άρθρου 3 αντικαθίσταται από το ακόλουθο κείμενο:

«Αρθρο 3

1. Εξαιρούνται της υποχρεώσεως προηγουμένης αδείας, οι πράξεις που αναφέρονται στο άρθρο 66 παράγραφος 1, που έχουν σαν άμεσο ή έμμεσο αποτέλεσμα συγκέντρωση μεταξύ:

α) επιχειρήσεων που ασκούν δραστηριότητα παραγωγής στον τομέα του χάλυβος· και

β) επιχειρήσεων που δεν εμπίπτουν στο άρθρο 80, εφόσον:

- η ετήσια παραγωγή των επιχειρήσεων που αναφέρονται υπό α) δεν υπερβαίνει το 20% tym ποσοτήτων σε τόννους που αναφέρονται στο άρθρο 1 περίπτωση 1, για τις ομάδες των προϊόντων που αναφέρονται υπό ζ) μέχρι ια), ή

- η ετήσια κατανάλωση χάλυβος των επιχειρήσεων που επηρεάζονται από τη συγκέντρωση δεν υπεβαίνει το 50% της παραγωγής τους στις ομάδες προϊόντων τα οποία καταναλώνουν οι επιχειρήσεις που αναφέρονται υπό β). Τα ελασματοποιηθέντα κατειργασμένα και τελικά προϊόντα καθορίζονται από τις ομάδες προϊόντων που αναφέρονται στο παράρτημα της παρούσας αποφάσεως, ή

- οι επιχειρήσεις που αναφέρονται υπό β) δεν χρησιμοποιούν άνω των 10 000 τόννων συνήθους χάλυβος ή 1 000 τόννων ειδικού χάλυβος, εφόσον η αύξηση των τρόπων διαθέσεως των προϊόντων που προκύπτει για τις επιχειρήσεις που αναφέρονται υπό α) δεν υπερβαίνει τους 20 000 τόννους συνήθους χάλυβος ή 2 000 τόννους ειδικού χάλυβος κατά τη διάρκεια τριών διαδοχικών ετών.

2. Δεν θεωρούνται κατανάλωση χάλυβος οι ποσότητες που χρησιμοποιούνται στην παραγωγή χάλυβος και στη συντήρηση ή ανακαίνιση εγκαταστάσεων των σχετικών επιχειρήσεων.»

3. Το κείμενο του άρθρου 4 αντικαθίσταται από το ακόλουθο κείμενο:

«Αρθρο 4

1. Εξαιρούνται της υποχρεώσεως προηγουμένης αδείας οι πράξεις που αναφέρονται στο άρθρο 66 παράγραφος 1, που έχουν σαν άμεσο ή έμμεσο αποτέλεσμα μια συγκέντρωση μεταξύ επιχειρήσεων που ασκούν στον τομέα του άνθρακος δραστηριότητα διανομής άλλη από την πώληση για οικιακή κατανάλωση ή σε βιοτεχνίες (καλούμενες κατωτέρω "επιχειρήσεις διανομής"), εφόσον:

α) είτε το συνολικό ύψος των εργασιών που πραγματοποιούνται ετησίως από τις επιχειρήσεις διανομής που επηρεάζονται από τη συγκέντρωση δεν υπερβαίνει τους 2 500 000 τόννους άνθρακος·

β) είτε η ετήσια αύξηση του συνολικού ύψους των εργασιών που προκύπτει από τη συγκέντρωση δεν υπερβαίνει τους 100 000 τόννους άνθρακος.

Εντούτοις, οι πράξεις αυτού του είδους που επαναλαμβάνονται ή αφορούν συγχρόνως πολλές επιχειρήσεις διανομής εξαιρούνται αδείας μόνον εφόσον η αύξηση του συνολικού ύψους των εργασιών που προκύπτει από αυτές δεν υπερβαίνει τους 300 000 τόννους.

2. Ως "ύψος εργασιών" νοούνται οι ποσότητες που πωλούνται από τις επιχειρήσεις διανομής για ίδιο λογαριασμό ή για λογαριασμό τρίτων. Οι πωλήσεις για οικιακή κατανάλωση και στις βιομηχανίες δεν πρέπει να λαμβάνονται υπόψη.»

4. Το κείμενο του άρθρου 5 αντικαθίσταται από το ακόλουθο κείμενο:

«Αρθρο 5

1. Εξαιρούνται της υποχρεώσεως προηγουμένης αδείας οι πράξεις που αναφέρονται στο άρθρο 66 παράγραφος 1, που έχουν ως άμεσο ή έμμεσο αποτέλεσμα συγκέντρωση επιχειρήσεων που ασκούν, στον τομέα του χάλυβος, δραστηριότητα διανομής άλλη από την πώληση για οικιακή κατανάλωση ή στις βιοτεχνίες (καλούμενες κατωτέρω "επιχειρήσεις διανομής"), εφόσον:

α) ο συνολικός κύκλος εργασιών που πραγματοποιείται ετησίως για τον χάλυβα - μη συμπεριλαμβανομένου του παλαιοσιδήρου - από τις επιχειρήσεις διανομής που επηρεάζονται από τη συγκέντρωση δεν υπερβαίνει τις 100 000 000 ευρωπαϊκές λογιστικές μονάδες· ή

β) ο κύκλος εργασιών που πραγματοποιείται ετησίως για το χάλυβα - μη συμπεριλαμβανομένου του παλαιοσιδήρου - από την επιχείρηση diamol^r που αντιπροσωπεύει ένα των ενδιαφερομένων μερών στη συγκέντρωση δεν υπερβαίνει τις 20 000 000 ευρωπαϊκές λογιστικές μονάδες. Εντούτοις, οι πράξεις αυτού του είδους, που επαναλαμβάνονται ή αναφέρονται συγχρόνως σε πολλές επιχειρήσεις διανομής, εξαιρούνται της υποχρεώσεως αδείας μόνον εφόσον η συνολική αύξηση του κύκλου εργασιών η οποία προκύπτει από αυτές δεν υπερβαίνει τις 40 000 000 ευρωπαϊκές λογιστικές μονάδες.

2. Εξαιρούνται της υποχρεώσεως προηγουμένης αδείας οι πράξεις που αναφέρονται στο άρθρο 66 παράγραφος 1, που έχουν ως άμεσο ή έμμεσο αποτέλεσμα συγκέντρωση μεταξύ επιχειρήσεων που ασκούν δραστηριότητα διανομής στον τομέα του παλαιοσιδήρου, εφόσον:

α) το συνολικό ύψος εργασιών που πραγματοποιούνται ετησίως από τις επιχειρήσεις διανομής που επηρεάζονται από τη συγκέντρωση δεν υπερβαίνει τους 700 000 τόννους παλαιοσιδήρου· ή

β) το ύψος εργασιών που πραγματοποιείται ετησίως από την επιχείρηση διανομής που αντιπροσωπεύει ένα από τα ενδιαφερόμενα μέρη στη συγκέντρωση δεν υπερβαίνει τους 100 000 τόννους παλαιοσιδήρου. Πάντως, πράξεις αυτού του είδους, που επαναλαμβάνονται ή που αναφέρονται συγχρόνως σε πολλές επιχειρήσεις διανομής, εξαιρούνται της αδείας μόνον εφόσον η συνολική αύξηση του ύψους των εργασιών που προκύπτει δεν υπεβαίνει τους 200 000 τόννους παλαιοσιδήρου κατά τη διάρκεια τριών διαδοχικών ετών.

3. Ο κύκλος εργασιών καθορίζεται βάσει του ποσού των προϊόντων που επωλήθησαν και ετιμολογήθησαν για ίδιο λογαριασμό και για λογαριασμό τρίτων. Ως κύκλος εργασιών νοούνται οι ποσότητες που επωλήθησαν από τις επιχειρήσεις διανομής για ίδιο λογαριασμό και λογαριασμό τρίτων.»

5. Στο άρθρο 10 πρώτο εδάφιο, ο όρος «Ανωτάτη Αρχή» αντικαθίσταται από τον όρο «Επιτροπή».

Αρθρο 2

Η παρούσα απόφαση αρχίζει να ισχύει την 1η Νοεμβρίου 1978.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος Μέλος.

Έγινε στις Βρυξέλλες, στις 20 Οκτωβρίου 1978.

Για την Επιτροπή

Ιtienne DAVIGNON

Μέλος της Επιτροπής